《客有谈故将飒事者赋之》
清代·张四科

酒酣双耳热，复典鹔鹴裘。看君飒华发，意气尚莫俦。

昔事大将飒，万里从飒游。星驰青海战，电卷黄云愁。

扫除王庭空，指顾胡命休。成功献天子，开国冠诸侯。

豪贵让绝席，卿相拜马头。势等山岳崇，权将人主侔。

此时亦受赏，仍参幄中筹。微谏愧伍被，游扬希曹丘。

门生半天下，资货溢九州。武安益骄横，淮阴无反谋。

由来功名盛，容易生疮疣。天子终见疑，廷尉俄来收。

冰山一朝摧，敌国起同舟。盈庭对狱吏，独蒙脱累囚。

赫赫显要地，昔人戒经投。炙手虽可热，失足易起羞。

临事苦不慎，过时空自尤。于今年七十，不醉复何求。

作者简介：陕西临潼人，居扬州，字哲士，号渔川。贡生。官候补员外郎。有《室间集》。